Tundsin seekord minagi, et  võiksin panga teemal sõna võtta. Kogemusi on mul samuti Nordea, Swedbank'i ja SEBga.  Negatiivsetena jäävad ka mulle meelde just need juhtumid, mis mulle kui ülikorraliku maksekäitumisega kliendile tunduvad ebaõiglased ning panevad kahtluse alla sellesama lojaalsuse ja pikaajalise ajaloo...  Eelmisel aastal teatati mulle Swedbankist, et krediitkaardi intressi tõstetakse. Lihtsalt niisama, see ei olnud mul mingi kampaaniatoode vaid osa pangapoolsest pakkumisest pensionisambaga liitumisel. Intress oli  enne 14% ning kaart oli 100% täis ehk siis ei olnud vaja koguda suuremat raha jäämata jäänud maksete eest. Küsisin kirjalikult pangalt selgitust telefoni teel, mille peale paluti pangale kirjutada. Aga ma juba olin ju toru otsas, tööpäeval ettenägelikult? Keegi ei näidanud huvi üles minuga mu krediidiajalugu üle vaadata.  Panga juures on mul eraisikuna 2 laenu, 2 laenukäendust, 2 arvelduskontot, enda ja mehe krediitkaart ning lisaks veel üks krediitkaart; investeerimis- ja kogumishoiused ning lisaks ka  liising.  Selle loeteluga lähenesin ka kirjalikult, mille peale mulle mitte ei helistatud, et lepime aja kokku, räägime, vaid võtke (jälle!) ise ühendust mõne halduriga (leidke see kuskilt, mitte ei toodud otsekontakte). Küsimuse peale, millist protseduuri tuleb jälgida, et kõiki tooteid teise panka üle viia, korrutati veelkord, et pange aeg kinni. As in "get in line". Olgu öeldud, et krediitkaarte on mõlemal korral pank mulle ise pakkunud.  Kuna IT lahendused on teistel nõrgemad, siis ma tõesti ei  ole enda asju pangast ära viinud.  Küll aga vaatasin üle, kas saaks vahetada 2 krediitkaarti ühe, AmExi vastu. Sellepeale tuli vastus, et teie krediidilimiit seda ei võimalda.  Tõesti? Sest minu praegusest netosissetulekust moodustavad 2 krediitkaardi limiidid üle poole. Mingil põhjusel ei vaadata ka tulevikku - 2 kuu pärast lõppevad ära nii õppelaen, 1 käendus kui ka autoliising.  Mulle on ka krediitkaardikaskot pakutud. Mille jaoks siis?  Selline lühinägelikkus.  Ja ma olen veel  üks neist, kel veel pole võetud eluasemelaenu. Juba selle huvides võiks pank rohkem pingutada, et ma tulevikus ka neid finantseerijana kaaluksin.  Väikesed sammud teiste pankade suunas on ka astutud - pangakonto SEB-s, krediitkaart Nordealt. Paar sammu veel harjumiseks ja siis tuleb enda varad sealt ära viia.